જાણી લ્યો કે તમારામાંથી જે કોઇપણ ઇમામ (અ.સ.)ની ગયબત અને બાતિલ હુકુમતના દીવસોમાં દુશ્મનથી છુપાઇને એક વાજીબ નમાઝને તેના સમયે જમાઅતની સાથે પઢે તો અલ્લાહ તેને તેના બદલામાં પચાસ વાજીબ નમાઝો કે જેને જમાઅતથી પઢવામાં આવી હોય તેટલો સવાબ અતા કરશે. અગર જો તે તેજ નમાઝ એજ હાલતમાં ફુરાદા પઢશે તો અલ્લાહ તેને તેના બદલામાં પચ્ચીસ નમાઝનો સવાબ અતા કરશે. અગર જો તે નાફેલા નમાઝ પઢશે તો તેનો દસ ગણો વધારે સવાબ લખવામાં આવશે અગર તે ગયબતમાં એક નેકી કરશે તો અલ્લાહ વીસ નેકીઓ લખશે. જે શખ્સ સારા કાર્ય કરશે અને તકય્યા વડે દીનની તેમજ તેના ઇમામ (અ.સ.)ની તેમજ પોતાની હિફાઝત માટે દીનદાર રહે અને પોતાની ઝબાનને (રહસ્યોને જાહેર કરવાથી) બંધ રાખશે તો અલ્લાહ તેની નેકીઓમાં અનેક ગણો વધારો કરી દેશે કારણકે અલ્લાહ અઝઝ વ જલ્લ ઘણોજ કરીમ છે.